پیرس

پیرس (انگریزی: Paris) (فرانسیسی تلفظ: [paʁi]، پاغی) فرانس دا دار الحکومت تے سب توں زیادہ آبادی والا شہر ہے۔ 2019ء دے تخمینے  دے مطابق ایندے 2,165,423 رہائشی ہن جیہڑے ایندے رقبے 105 کلومیٹر (41 مربع میل) توں زیادہ دے علاقے وچ ہن۔ 2020ء وچ اینکوں دنیا دا 34 واں سب توں زیادہ گنجان آباد شہر قرار ݙتا ڳیا۔ ستارہویں صدی توں پیرس دنیا دے مالیاتی، سفارت کاری، تجارت، فیشن، فن طباخی تے سائنس دے دنیا دے وݙے مراکز وچوں ہک رہیا ہے۔ فنون تے سائنسی علوم وچ ایندے اہم کردار دے نال نال شارعی روشنیاں دے ایندے ابتدائی نظام دی وجہ توں انیہویں صدی وچ اینکوں "روشنیاں دا شہر" آکھا ونڄݨ لڳا۔ جنگ عظیم دوم توں پہلے لندن دی طرح، اینکوں کݙہیں کݙہیں دنیا دا دار الحکومت وی آکھا ویندا ہئی۔
پیرس دا شہر، پیرس علاقہ یا ایل-دو-فرانس علاقے دا مرکز ہے۔ 2019ء وچ 12,262,544 دی تخمینہ شدہ آبادی دے نال ایہ فرانس دی آبادی دا تقریباً 19% ہے۔ پیرس علاقے دی 2019ء وچ خام ملکی پیداوار 739 بلین یورو (743 بلین امریکی ڈالر) ہئی، جیہڑی یورپ وچ سب توں زیادہ ہے۔

حوالے